ສູດອາຫານເດັດປະຈຳເດືອນ



ແຈ່ວຫມາກເດັ່ນ
ແຈ່ວຫມາກເດັ່ນ ເປັນອາຫານ ປະຈຳຄອບຄົວ ຢູ່ຄູ່ກັບຄົນລາວ ມາດົນແລ້ວ. ເປັນອາຫານທີ່ໃຜຯກໍ່ມັກ ຊ່ວຍເຮັດໃຫ້ກິນເຂົ້າແຊບ ເຫມາະກັບການກິນກັບເຂົ້າຫນຽວ ແລະ ຜັກລວກ. ວິທີປຸງແຕ່ງ ແມ່ນງ່າຍດາຍ ແລະ ມີລົດຊາດທີ່ແຊບ.
ສ່ວນປະກອບ
ຫມາກເດັ່ນຫວ່ຍໃຫຍ່ 1 ຫວ່ວຍ
ຫມາກເພັດດິບ 5 ຫນ່ວຍ
ຫົວຜັກບົ່ວແດງແຫ້ງ 2 ຫົວ
ຫົວຜັກທຽມແຫ້ງ 2 ງີມ
ຜັກຫອມປ້ອມ  ໃສ່ຕາມໃຈ
ເກືອ,ນໍ້າປາ,ນໍ້າຕາມ ໃສ່ຕາມຄວາມມັກ 
ວິທີປຸງແຕ່ງ
1.ເອົາຫມາກເດັ່ນ,ຫມາກເຜັດດິບ,ຫົວຜັກບົ່ວແດງແຫ້ງ ແລະ ຫົວຜັກທຽມແຫ້ງ ໄປຈີ່ ໃຫ້ສຸກ. ຫລັງຈາກສຸກແລ້ວ ປອກເປືອກຫມາກເດັ່ນ,ຫົວຜັກບົ່ວແດງແຫ້ງ ແລະ ຫົວຜັກທຽມແຫ້ງໄວ້ກ່ອນ.
2.ຕຳຫມາກເຜັດ,ຫົວຜັກບົ່ວແດງແຫ້ງ ແລະ ຫົວຜັກທຽມແຫ້ງ ພ້ອມທັງໃສ່ເກືອລົງໄປຫນ້ອຍຫນື່ງ ໃຫ້ແຫລກ. ຫລັງຈາກນັ້ນ ເອົາຫມາກເດັ່ນ ທີ່ປອກໄວ້ຕຳລົງໄປໃຫ້ແຫລກດີ.
3.ສຸດທ້າຍ ປຸງລົດຊາດ ດ້ວຍ ນໍ້າປາ,ນໍ້າຕານ ໃຫ້ໄດ້ລົດຊາດທີ່ຕ້ອງການ ຫລັງຈາກນັ້ນ ຊອຍຜັກຫອມປ້ອມໃສ່ ທ່ານກໍ່ຈະໄດ້ ແຈ່ວຫມາກເດັ່ນ ທີ່ເປັນລົດຊາດແຊບຯຂອງທ່ານເອງ.